CKP ซื้อขายทะลัก 800 ล้านราคาพุ่ง 8% ลุ้น “ไซยะบุรี” COD เร็วขึ้น 10 เดือน!!
CKP ซื้อขายทะลัก 800 ล้านราคาพุ่ง 8% ลุ้น "ไซยะบุรี" COD เร็วขึ้น 10 เดือน!! โดยปิดตลาดวันนี้ที่ระดับ 5.45 บาท บวก 0.40 บาท หรือ 7.92% สูงสุดที่ระดับ 5.45 บาท ต่ำสุดที่ระดับ 5.05 บาท ด้วยมูลค่าการซื้อขาย 826.63 ล้านบาท
8 พ.ย. 2561

ผู้สื่อข่าวรายงานว่า ราคาหุ้น บริษัท ซีเค พาวเวอร์ จำกัด (มหาชน) หรือ CKP ปิดตลาดวันนี้ที่ระดับ 5.45 บาท บวก 0.40 บาท หรือ 7.92% สูงสุดที่ระดับ 5.45 บาท ต่ำสุดที่ระดับ 5.05 บาท ด้วยมูลค่าการซื้อขาย 826.63 ล้านบาท

โดยราคาหุ้น CKP ปรับตัวขึ้นอย่างร้อนแรงในช่วงการซื้อขายภาคบ่ายจนทำจุดสุดอีกครั้งในรอบ 1 เดือน นับตั้งแต่ราคาหุ้นปิดที่ระดับ 5.45 บาท เมื่อวันที่ 2 ต.ค. 61 หลังมีการรายงานข่าวว่า สำนักงานคณะกรรมการกำกับกิจการพลังงาน หรือ กกพ. มีมติปรับขึ้นค่าไฟฟ้าผันแปร (Ft) ตามราคาเชื้อเพลิงถีบตัวสูงขึ้น จึงเตรียมหารือกับการไฟฟ้าฝ่ายผลิตแห่งประเทศไทย (กฟผ.) ให้ไปเจรจาผู้ดำเนินโครงการโรงไฟฟ้าไซยะบุรีขนาดกำลังการผลิตติดตั้ง 1,280 เมกะวัตต์ ให้จ่ายไฟฟ้าเข้าระบบ (COD) ต้นปี 62 จากเดิมที่จะต้อง COD ในเดือน ต.ค.62 เพื่อพยุงต้นทุนราคาเชื้อเพลิงผลิตไฟฟ้าที่สูงขึ้นเนื่องจากการผลิตไฟฟ้าจากน้ำมีต้นทุนต่ำกว่า
อนึ่ง บริษัท ซีเค พาวเวอร์ จำกัด (มหาชน) หรือ CKP ถือหุ้นอยู่ใน บริษัท ไซยะบุรี พาวเวอร์ จำกัด ผู้ดำเนินโครงการโรงไฟฟ้าไซยะบุรี ในสัดส่วนร้อยละ 37.5  ดังนั้น ดังนั้น ผู้สื่อข่าว “ข่าวหุ้นธุรกิจออนไลน์” จึงตั้งข้อสังเกตว่า ในช่วงบ่ายราคาหุ้น CKP จึงมีแนวโน้มที่จะปรับตัวขึ้นตอบรับข่าวดีดังกล่าว